આ અંગે મળતી માહિતી અનુસાર છેલ્લા એક સપ્તાહથી સમગ્ર જીલ્લામાં મુશળધાર વરસાદ પડી રહ્યો છે. જેના પગલે જીલ્લામાં આબેક જગ્યાએ વૃક્ષો ધરાશાયી થવાની સાથે કાચા પાકા મકાનો પડવાની ઘટના પણ બની છે એજ રીતે પલસાણા તાલુકાનાં એના ગામે શુક્રવારના રોજ વર્ષો જૂનું વડનું ઝાડ ધરાશાયી થઈ ગયું હતું. એના ગામે સ્કૂલની સામે આવેલ આ વડનું ઝાડ વર્ષો જૂનું હતું. ગ્રામજનોએ આ વડની ફરતે ચોળો બનાવ્યો હતો. અને વડીલો તથા શાળાના વિદ્યાર્થીઓ અંહી બેસતા હતા. સદનસીબે વૃક્ષ પડ્યું ત્યારે કોઈ વ્યક્તિ હાજર ન હોવાથી જાનહાનિ ટળી હતી.